Sagredo visita les instal•lacions del Grup Aigües de València a Paterna
02/12/2015

# Sagredo visita les instal•lacions del Grup Aigües de València a Paterna

[![L'alcalde durant la seua visita a les instal•lacions del Grup Aigües de Paterna junt amb la regidora d'Infraestructures, Núria Campos](/images/noticias/2015/12/visita-aguas-valencia.jpg)](/images/noticias/2015/12/visita-aguas-valencia.jpg)

02.12.2015

L’alcalde de Paterna, Juan Antonio Sagredo, ha visitat este matí les instal•lacions del Grup Aigües de València en la localitat. En concret, el primer edil ha recorregut l’edifici de Gamaser, el laboratori situat en el Parc Tecnològic i, posteriorment, s’ha traslladat a les instal•lacions ubicades en els polígons de Font del Gerro i Tàctica.

Sagredo ha conegut de prop el centre en què s’emmagatzemen els comptadors i es coordina la logística del Grup Aigües de València des del que s’abasteix a totes les poblacions de l’Horta, i s’ha traslladat també a les oficines en què treballen els enginyers del grup.

“El Grup Aigües de Paterna desenrotlla una tasca importantíssima per a tota la comarca i amb esta visita hem volgut conéixer de prop el treball que desenrotllen els tècnics en el laboratori i el conjunt de treballadors d’esta empresa”, ha afirmat Sagredo. En la visita, també ha estat present la regidora d’Infraestructures, Núria Campos.